Tiger Stripes

Tiger Stripes ialah filem seram badan terbitan bersama antarabangsa 2023/2024, diarahkan dan ditulis oleh Amanda Nell Eu dalam penampilan sulungnya sebagai pengarah dan dikeluarkan oleh syarikat Ghost Grrrl Pictures dengan kerjasama Astro Shaw.

Filem ini mempunyai tayangan perdana dunia di Festival Filem Cannes 2023 pada 17 Mei 2023 di mana ia memenangi Hadiah Utama Minggu Pengkritik Antarabangsa.

Plot
Zaffan, seorang gadis berusia 11 tahun, mula mengalami perubahan fizikal pada tubuhnya apabila dia melalui proses akil baligh.

Pelakon
 Zafreen Zairizal sebagai Zaffan
 Deena Ezral sebagai Farah
 Piqa sebagai Mariam
 Shaheizy Sam sebagai bomoh palsu
 June Lojong sebagai Munah
 Khairunazwan Rodz
 Fatimah Abu Bakar sebagai ketua guru

Pembikinan
Semasa pengeluarannya, Tiger Stripes telah mengumpul tujuh kredit pembangunan projek, termasuk Open Doors Locarno Festival, Network of Asian Fantastic Films, Talents Tokyo, NMSP Project Development Fund, Hubert Bals Fund Bright Future, Less Is More Event, dan SEAFIC Lab.

Filem ini bakal dibeli oleh Astro Shaw.

Keluaran
Filem ini mempunyai tayangan perdana dunia di Festival Filem Cannes 2023 pada 17 Mei 2023. Ia memenangi anugerah untuk Hadiah Utama Minggu Pengkritik Antarabangsa.

Pada April 2023, Jour2fête memperoleh hak pengedarannya di Perancis.

Ia dipilih oleh Finas untuk mewakili Malaysia bagi kategori Filem Cetera Antarabangsa Terbaik di Anugerah Akademi (Oscars) ke-96.

Penerimaan kritik
Pada tapak web pengagregat ulasan Rotten Tomatoes, 100% daripada 6 ulasan pengkritik adalah positif, dengan penilaian purata 6.7/10. Metacritic, yang menggunakan purata wajaran, memberikan filem itu skor 65 daripada 100, berdasarkan 4 pengkritik, yang menunjukkan "ulasan secara umumnya positif".

Fionnuala Halligan dari Screen International menyifatkan filem itu sebagai "sebuah drama kedewasaan bertumpukan wanita yang diperhatikan dengan baik". Peter Bradshaw dari The Guardian menilai filem itu dengan memberi tiga daripada lima bintang dan memuji arahan Nell Eu serta persembahan pelakon yang lebih muda.

Penghargaan

Rujukan

Pautan luar
 
 
 Tiger Stripes di Cannes International Critics' Week

Filem seram 2023
Filem sulung arahan 2023
Filem seram badan
Filem tentang akal baligh
Filem seram Malaysia
Filem seram Taiwan
Filem seram Singapura
Filem seram Perancis
Filem seram Jerman
Filem seram Belanda
Filem seram Indonesia